|  |  |
| --- | --- |
| Α/Α | **ΠΡΟΔΙΑΓΡΑΦΕΣ ΟΦΘΑΛΜΟΛΟΓΙΚΟΥ ΜΙΚΡΟΣΚΟΠΙΟΥ ΟΦΘΑΛΜΟΛΟΓΙΚΗΣ ΚΛΙΝΙΚΗΣ ΔΙΑΒΟΥΛΕΥΣΗΣ** |
| 1 | Να είναι τελευταίας τεχνολογίας πλήρως κατάλληλο για όλες τις οφθαλμολογικές επεμβάσεις πρόσθιου και οπισθίου ημιμορίου του οφθαλμού. |
| 2 | Να διαθέτει διπλό στέρεο — ομοαξονικό φωτισμό σε κάθε προσοφθάλμιο o οποίος να αποδίδεται μέσω οπτικών ινών. |
| 3 | Να διαθέτει πηγή φωτισμού τύπου LED. |
| 4 | Να διαθέτει αποχρωματικά οπτικά με υψηλή ανάλυση. |
| 5 | O ομοαξονικός φωτισμός να βελτιώνει τη ποιότητα του RedReflex. |
| 6 | Η ένταση του φωτισμού να είναι ρυθμιζόμενη. |
| 7 | Να διαθέτει σύστημα συγχειρούργησης με τη δυνατότητα διόρθωσης διοπτριών του χειρουργού και του συγχειρουργού. |
| 8 | Να διαθέτει αντικειμενικό φακό με εστιακή απόσταση f = 200 mm είτε f = 175 mm. |
| 9 | Να διαθέτει ηλεκτρικό εσωτερικό αναστροφέα ειδώλου για το χειρουργό και αναστροφέα ειδώλου για το συγχειρουργό. |
| 10 | Να διαθέτει ηλεκτροκίνητο σύστημα μεταβαλλόμενης εστίασης απεικόνισης του βυθού το οποίο θα είναι του ιδίου οίκου και θα συνεργάζεται πλήρως και απροβλημάτιστα με τους αναστροφείς ειδώλου του μικροσκοπίου. Το σύστημα απεικόνισης βυθού να αποτελείται από δύο τμήματα, το οπτικό και το αποστειρούμενο. Το αποστειρούμενο τμήμα να διαθέτει αναδιπλούμενο βραχίονα και περιστρεφόμενη βάση δύο φακών. |
| 11 | Το σύστημα έμμεσης οφθαλμοσκόπησης να διαθέτει τους κατάλληλους φακούς απεικόνισης οπισθίου ημιμορίου και της ωχράς κηλίδας. |
| 12 | Να διαθέτει το απαραίτητο ενσωματωμένο ηλεκτρονικό σύστημα μικρορύθμισης του βάθους πεδίου και της εστίασης. |
| 13 | Να έχει τη δυνατότητα κλίσης των προσοφθάλμιων του χειρουργού και του συγχειρουργού με τη δυνατότητα ρύθμισης της διακορικής απόστασης. |
| 14 | Οι κινήσεις του μικροσκοπίου σε όλους τους άξονες να γίνονται μέσω ηλεκτρομαγνητικών φρένων ελεγχόμενων από τις χειρολαβές. |
| 15 | Να διαθέτει αποστειρωμένες λαβές. |
| 16 | Ο βραχίονας του μικροσκοπίου να βρίσκεται σε επιδαπέδια βάση |
| 17 | Να διαθέτει ασύρματο ποδοδιακόπτη με πλήρως προγραμματιζόμενα πλήκτρα. |
| 18 | Να διαθέτει ηλεκτροκίνητο ηλεκτρονικό σύστημα οριζόντιων κινήσεων στους άξονες Χ και Υ που να είναι ελεγχόμενο από το ποδοδιακόπτη. |
| 19 | Να διαθέτει υπολογιστικό σύστημα με οθόνη αφής τουλάχιστον 23'' ενσωματωμένο στο μικροσκόπιο για τον έλεγχο των λειτουργιών του μικροσκοπίου (π.χ. ένταση φωτισμού, ρύθμιση εστίασης και μεγέθυνσης κ.α.) με δυνατότητα αποθήκευσης για πολλούς χρήστες και για παρακολούθηση από την κάμερα υψηλής ανάλυσης. |
| 20 | Να διαθέτει κάμερα υψηλής ανάλυσης. |
| 21 | Να διαθέτει ενσωματωμένο σύστημα καταγραφής χωρίς εξωτερικές καλωδιώσεις με τη δυνατότητα καταγραφής σε εξωτερικό σκληρό δίσκο ή σε USB drive. |
| 22 | Να διαθέτει ειδική λειτουργία αναμονής (standby mode). |
| 23 | Να διαθέτει ενσωματωμένο υπολογιστικό σύστημα με διαδραστικό πρόγραμμα του ιδίου οίκου για την απομακρυσμένη εισαγωγή δεδομένων του ασθενούς και λεπτομερειών της επέμβασης και την προβολή όλων των στοιχείων του ασθενούς στην οθόνη του μικροσκοπίου. Επίσης, το ανωτέρω σύστημα να διαθέτει βοηθητικές λειτουργίες για τη σχεδίαση της επέμβασης, όπως είναι οι LRI τομές, η καψουλόρηξη και ο άξονας των τορικών ενδοφθάλμιων φακών, να εντοπίζει αυτόματα ανατομικά ορόσημα μέσα στο μάτι, όπως αιμοφόρα αγγεία ή χαρακτηριστικά ίριδας, και να τα χρησιμοποιεί ως σημεία αναφοράς για ακριβή ευθυγράμμιση. Επιπλέον, να προβάλει τις βοηθητικές αυτές πληροφορίες κατευθείαν στα προσοφθάλμια του μικροσκοπίου για την ευκολότερη, γρηγορότερη και αποτελεσματικότερη διεξαγωγή της επέμβασης. |
| 24 | Να βεβαιώνεται εγγράφως από τον κατασκευαστικό οίκο η διάθεση ανταλλακτικών επί τουλάχιστον μία δεκαετία. |
| 25 | Να δοθεί εγγύηση καλής λειτουργίας τριών (3) ετών, αρχόμενη από την ημερομηνία οριστικής παραλαβής του συγκροτήματος εγκατεστημένου και σε κατάσταση πλήρους λειτουργίας. |
| 26 | Οι συμμετέχοντες στον διαγωνισμό να διαθέτουν μόνιμα οργανωμένο τμήμα τεχνικής υποστήριξης και service, καθώς και κατάλληλα εκπαιδευμένο προσωπικό με πιστοποιητικό εκπαίδευσης από τον κατασκευαστικό οίκο για την συντήρηση των προσφερόμενων ειδών |
| 27 | Κάθε διαγωνιζόμενος υποχρεούται να δεσμευθεί με υπεύθυνη δήλωσή του ότι αναλαμβάνει την πλήρη συντήρηση και την επισκευή του εξοπλισμού μετά την λήξη του χρόνου εγγύησης καλής λειτουργίας και μέχρι την συμπλήρωση δεκαετίας τουλάχιστον, από την οριστική παραλαβή του συγκροτήματος σε κατάσταση λειτουργίας. |
| 28 | Να διαθέτει τα υπαγορευόμενα από τους κανόνες της Ε.Ε., ISO Εισαγωγέα /Διανομέα ως εξής : 1) 9001 & 2) 13485. Επίσης να αναγράφεται CE mark. |